Se 'Sigøjnerbossen - og hans berygtede familie' på TV 2 PLAY

Udvisning af Danmark. Sådan kan dommen lyde for den 46-årige sigøjnerboss Gimi Levakovic, når han torsdag får dom ved retten i Næstved. Det skriver BT torsdag.

Sigøjnerbossen, der blandt andet er kendt fra TV 2-dokumentaren "Sigøjnerbossen og hans berygtede familie", er tiltalt for at have været i besiddelse af en skarpladt pistol. Derudover er han tiltalt for dødstrusler.

Risikerer udvisning til Kroatien

Politiet blev den 1. maj tilkaldt til noget tumult ved en ejendom på Motalavej i Korsør. Her var Gimi Levakovic indblandet i et skænderi, og han havde ifølge politiets tiltale truet to kvinder med, at han ville skyde dem.

I forbindelsen med anholdelsen valgte politiet at ransage et værelse, som Gimi Levakovic ifølge BT havde lejet. Under ransagningen fandt politiet en Walther P38-pistol med to magasiner med hver otte skarpe patroner. Herudover beslagslagde politiet også omkring 22.500 kroner i kontanter.

Torsdag falder der så dom i sagen, hvor sigøjnerbossen, hvis han kendes skyldig, risikerer at blive udvist til Kroatien efter endt afsoning af en eventuel fængselsstraf.

Gimi Levakovic har siddet varetægtsfængslet siden den 2. maj.

I april blev Gimi Levakovic' to brødre Django og Stefano Levakovic for bestandigt efter at have begået et groft hjemmerøveri mod en 77-årig mand i Kastrup.

Se et klip fra "Sigøjnerbossen og hans berygtede familie" øverst i artiklen.

Se 'Sigøjnerbossen - og hans berygtede familie' på TV 2 PLAY

Levakovic-familien er i medierne blevet navngivet som ’Danmarks mest kriminelle familie’. Herunder kan du se et udsnit af familiens stamtræ.